ddrg/super_eurlex huggingface dataset:
DA Den Europæiske Unions Tidende L 180/52

RETTEN

ÆNDRINGER I DE PRAKTISKE ANVISNINGER TIL PARTERNE

RETTEN

har

under henvisning til procesreglementets artikel 150,

under henvisning til de praktiske anvisninger til parterne vedtaget den 5. juli 2007, som ændret den 16. juni 2009 og den 17. maj 2010,

FASTSAT FØLGENDE ÆNDRINGER I DE PRAKTISKE ANVISNINGER TIL PARTERNE:

Artikel 1

1. I punkt 106 udgår teksten »en objektiv sammenfatning af sagen, som ikke gengiver parternes argumentation i alle detaljer. Formålet med rapporten er dels at give parterne mulighed for at sikre sig, at deres anbringender og argumenter er rigtigt forstået, dels at gøre det lettere for de andre dommere at sætte sig ind i sagens akter. I sager om intellektuel ejendomsret er retsmøderapporten«.

2. I punkt 108 udgår første afsnit.

Artikel 2

Nærværende ændringer i de praktiske anvisninger til parterne offentliggøres i Den Europæiske Unions Tidende.

De træder i kraft dagen efter offentliggørelsen.
DA Den Europæiske Unions Tidende L 162/17

ÆNDRINGER AF DOMSTOLENS PROCESREGLEMENT

DOMSTOLEN HAR,

under henvisning til traktaten om Den Europæiske Unions funktionsmåde, særlig artikel 253, stk. 6,

under henvisning til traktaten om oprettelse af Det Europæiske Atomenergifællesskab, særlig artikel 106a, stk. 1,

under henvisning til artikel 63 i protokollen vedrørende statutten for Den Europæiske Unions Domstol,

idet visse bestemmelser i procesreglementet bør ændres for at tillade elektronisk indlevering og forkyndelse af procesdokumenter, uden at det herved kræves, at forsendelsen skal bekræftes ved en postforsendelse eller ved fysisk indgivelse af disse dokumenter,

med Rådets godkendelse, meddelt den 13. maj 2011,

VEDTAGET FØLGENDE ÆNDRINGER AF SIT PROCESREGLEMENT:

Artikel 1

Domstolens procesreglement af 19. juni 1991 (1), senest ændret den 23. marts 2010 (2), ændres som følger:

1. I artikel 79, stk. 2, første afsnit, erstattes ordene »med undtagelse af Domstolens domme og kendelser« med ordene »herunder Domstolens domme og kendelser«.

2. I artikel 79 tilføjes et stk. 3, der er affattet således: »Domstolen kan træffe beslutning om, på hvilke betingelser et procesdokument kan forkyndes elektronisk. Denne beslutning offentliggøres i Den Europæiske Unions Tidende.«

Artikel 2

Disse ændringer i procesreglementet, som har retsgyldighed på de sprog, der er nævnt i reglementets artikel 29, stk. 1, offentliggøres i Den Europæiske Unions Tidende og træder i kraft den første dag i måneden efter offentliggørelsen.

Udfærdiget i Luxembourg, den 24. maj 2011.

(1) EFT L 176 af 4.7.1991, s. 7.

(2) EUT L 92 af 13.4.2010, s. 12.
DA Den Europæiske Unions Tidende L 162/18

ÆNDRING AF RETTENS PROCESREGLEMENT

RETTEN HAR,

under henvisning til traktaten om Den Europæiske Unions funktionsmåde, særlig artikel 254, stk. 5,

under henvisning til traktaten om oprettelse af Det Europæiske Atomenergifællesskab, særlig artikel 106a, stk. 1,

under henvisning til artikel 63 i protokollen vedrørende statutten for Den Europæiske Unions Domstol,

under henvisning til Domstolens tiltrædelse,

idet procesreglementet bør ændres for at tillade elektronisk indlevering og forkyndelse af procesdokumenter, uden at forsendelsen skal bekræftes ved en postforsendelse eller ved fysisk indgivelse af disse dokumenter,

med Rådets godkendelse, meddelt den 13. maj 2011,

VEDTAGET FØLGENDE ÆNDRING AF SIT PROCESREGLEMENT:

Artikel 1

Rettens procesreglement af 2. maj 1991 (EFT L 136 af 30.5.1991, s. 1, berigtiget i EFT L 317 af 19.11.1991, s. 34) (1) ændres som følger:

I artikel 100 tilføjes et stk. 3, der er affattet således:

»Retten kan træffe beslutning om, på hvilke betingelser et procesdokument kan forkyndes elektronisk. Denne beslutning offentliggøres i Den Europæiske Unions Tidende.«

Artikel 2

Denne ændring i procesreglementet, som har retsgyldighed på de sprog, der er nævnt i reglementets artikel 35, stk. 1, offentliggøres i Den Europæiske Unions Tidende og træder i kraft den første dag i måneden efter offentliggørelsen.

Udfærdiget i Luxembourg, den 24. maj 2011 E. COULON Justitssekretær M. JAEGER Præsident

(1) Som ændret den 15.9.1994 (EFT L 249 af 24.9.1994, s. 17), den 17.2.1995 (EFT L 44 af 28.2.1995, s. 64), den 6.7.1995 (EFT L 172 af 22.7.1995, s. 3), den 12.3.1997 (EFT L 103 af 19.4.1997, s. 6, som berigtiget i EFT L 351 af 23.12.1997, s. 72), den 17.5.1999 (EFT L 135 af 29.5.1999, s. 92), den 6.12.2000 (EFT L 322 af 19.12.2000, s. 4, som berigtiget i EUT L 17 af 22.1.2008, s. 16), den 21.5.2003 (EUT L 147 af 14.6.2003, s. 22), den 19.4.2004 (EUT L 132 af 29.4.2004, s. 3), den 21.4.2004 (EUT L 127 af 29.4.2004, s. 108), den 12.10.2005 (EUT L 298 af 15.11.2005, s. 1, som berigtiget i EUT L 17 af 22.1.2008, s. 15), den 18.12.2006 (EUT L 386 af 29.12.2006, s. 45), den 12.6.2008 (EUT L 179 af 8.7.2008, s. 12), den 14.1.2009 (EUT L 24 af 28.1.2009, s. 9), den 16.2.2009 (EUT L 60 af 4.3.2009, s. 3), den 7.7.2009 (EUT L 184 af 16.7.2009, s. 10) og den 26.3.2010 (EUT L 92 af 13.4.2010, s. 14).
DA Den Europæiske Unions Tidende L 162/19

ÆNDRINGER I PROCESREGLEMENTET FOR RETTEN FOR EU-PERSONALESAGER

RETTEN FOR EU-PERSONALESAGER HAR

under henvisning til traktaten om Den Europæiske Unions funktionsmåde, særlig artikel 257, stk. 5,

under henvisning til traktaten om oprettelse af Det Europæiske Atomenergifællesskab, særlig artikel 106a, stk. 1,

under henvisning til artikel 7 stk. 1, i bilag I til protokollen vedrørende statutten for Den Europæiske Unions Domstol,

under henvisning til Domstolens tiltrædelse,

idet visse bestemmelser i procesreglementet bør ændres for at tillade elektronisk indlevering og forkyndelse af procesdokumenter, uden at det herved kræves, at forsendelsen skal bekræftes ved en postforsendelse eller ved fysisk indgivelse af disse dokumenter,

med Rådets godkendelse, meddelt den 13. maj 2011,

VEDTAGET FØLGENDE ÆNDRINGER AF SIT PROCESREGLEMENT:

Artikel 1

Procesreglement for Retten for EU-personalesager af 25. juli 2007 (EUT L 225 af 29.8.2007, s. 1) (1) ændres som følger:

1. I artikel 99, stk. 2, første punktum, fjernes ordene »eller hvis det dokument, der skal forkyndes, er en dom eller kendelse«.

2. I artikel 99 tilføjes et stk. 3, der er affattet således: »Retten kan træffe beslutning om, på hvilke betingelser et procesdokument kan forkyndes elektronisk. Denne beslutning offentliggøres i Den Europæiske Unions Tidende.«

Artikel 2

Disse ændringer i procesreglementet, som har retsgyldighed på de sprog, der er nævnt i artikel 35 stk. 1, i procesreglement for Den Europæiske Unions Ret, der i overensstemmelse med artikel 7 stk. 2, i bilag I til protokollen vedrørende statutten for Den Europæiske Unions Domstol finder anvendelse på Retten for EU-personalesager, offentliggøres i Den Europæiske Unions Tidende og træder i kraft den første dag i måneden efter offentliggørelsen.

Udfærdiget i Luxembourg, den 18. maj 2011

(1) Ændret den 14.1.2009 (EUT L 24 af 28.1.2009, s. 10) og den 17.3.2010 (EUT L 92 af 13.4.2010, s. 17).
—

i stk. 3, første afsnit, erstattes ordene »af dokumenter« med ordene »af procesdokumenter«, sætningsleddet »beslutningen om fastsættelse af de betingelser, hvorunder et processkrift, som er fremsendt elektronisk til Justitskontoret, anses for at være originaleksemplaret af processkriftet som omhandlet i procesreglementets artikel 43, stk. 7« erstattes med sætningsleddet »Rettens afgørelse af 14. september 2011«, [uden betydning for den danske udgave], og ordet »håndskrevne« tilføjes før ordet »underskrift«,
Praktiske anvisninger til parterne ved Retten

( Den Europæiske Unions Tidende L 68 af 7. marts 2012 )

Side 25, tredje afsnit:

I stedet for:

»I medfør af den instruks af 5. juli 2007, som Retten har fastsat for sin justitssekretær (EUT L 232, s. 1), som ændret den 17. maj 2010 (EUT L 170, s. 53) og den 24. januar 2012 (EUT L 68, s. 23) (herefter »instruksen for justitssekretæren«), skal justitssekretæren påse, at de procesdokumenter, der indgår i sagsakterne, opfylder kravene i statutten, i procesreglementet og i de foreliggende praktiske anvisninger til parterne (herefter »de praktiske anvisninger«) samt i instruksen for justitssekretæren, og herunder særligt forlange en berigtigelse af dokumenter, der ikke opfylder kravene, samt afvise dokumenter, der ikke opfylder kravene i statutten eller i procesreglementet, såfremt den pågældende part ikke berigtiger manglerne.«
I.

der henviser til, at det anføres i betragtning 55 i forordning (EU) nr. 1024/2013, at alle rapporteringsforpligtelser over for Parlamentet bør være underlagt de relevante krav om tavshedspligt; der henviser til, at det følger af denne forordnings betragtning 74 og artikel 27, stk. 1, at tilsynsrådets medlemmer, styringsudvalget, ECB's ansatte og de ansatte, der er udstationeret fra deltagende medlemsstater, og som udfører tilsynsopgaver, er omfattet af bestemmelserne om tavshedspligt i artikel 37 i statutten for ESCB og i de relevante EU-retsakter; der henviser til, at artikel 339 i TEUF og artikel 37 i statutten for ESCB fastslår, at medlemmerne af de besluttende organer og ECB's og de nationale centralbankers ansatte er forpligtede til at overholde tavshedspligten;
36.

I betragtning af behovet for at sikre en velordnet udvikling i de samlede betalingsbevillinger i forhold til forpligtelsesbevillingerne for at undgå et unormalt skift i UF fra det ene år til det andet er Europa-Parlamentet, Rådet og Kommissionen enige om nøje at overvåge niveauet for UF for at mindske risikoen for at hindre gennemførelsen af EU-programmer på grund af en mangel på betalingsbevillinger hen mod afslutningen af FFR. For at sikre et omfang og en profil for betalingerne inden for alle udgiftsområder, der er til at håndtere, skal frigørelsesreglerne anvendes stringent inden for alle udgiftsområder, navnlig reglerne for automatiske frigørelser. Under budgetproceduren mødes institutionerne regelmæssigt for i fællesskab at vurdere status og perspektiverne for gennemførelsen af budgettet i indeværende og de kommende år. Dette sker i form af særlige interinstitutionelle møder på et passende niveau, forud for hvilke Kommissionen leverer en detaljeret status over betalingsgennemførelse, modtagne anmodninger om godtgørelse og reviderede overslag, opdelt i midler og medlemsstater. For at sikre, at Unionen kan opfylde alle sine finansielle forpligtelser i forbindelse med eksisterende og fremtidige forpligtelser i perioden 2014-2020 i overensstemmelse med artikel 323 i TEUF, analyserer og drøfter Europa-Parlamentet og Rådet navnlig Kommissionens overslag med hensyn til størrelsen af de nødvendige betalingsbevillinger.
DA Den Europæiske Unions Tidende L 123/27

Revision af Regionsudvalgets forretningsorden

I forbindelse med sin 99. plenarforsamling den 1. februar 2013 besluttede Regionsudvalget at erstatte artikel 29 i sin forretningsorden, som blev vedtaget den 3. december 2009 på grundlag af artikel 306, stk. 2, i traktaten om Den Europæiske Unions funktionsmåde, med følgende ordlyd:

»Artikel 29 — Præsidiets sammensætning Præsidiet består af a) formanden b) første næstformand c) en næstformand pr. medlemsstat d) yderligere 28 medlemmer e) formændene for de politiske grupper. Pladserne i præsidiet fordeles således mellem de nationale delegationer, idet der ses bort fra formandsposten, posten som første næstformand og posterne som formænd for de politiske grupper: — 3 pladser: Det Forenede Kongerige, Frankrig, Italien, Polen, Spanien og Tyskland — 2 pladser: Belgien, Bulgarien, Danmark, Finland, Grækenland, Irland, Kroatien, Litauen, Nederlandene, Portugal, Rumænien, Slovakiet, Sverige, Tjekkiet, Ungarn og Østrig — 1 plads: Cypern, Estland, Letland, Luxembourg, Malta og Slovenien.«

Denne beslutning træder alene i kraft under forbehold af, at traktaten om Republikken Kroatiens tiltrædelse af Den Europæiske Union træder i kraft, og da på datoen for dennes ikrafttræden, som er fastsat til den 1. juli 2013.
46.

Såfremt disse parter eller berørte finder, at der bør afholdes et retsmøde i en sag, påhviler det under alle omstændigheder de pågældende, efter forkyndelsen af, at retsforhandlingernes skriftlige del er afsluttet, pr. post at oplyse Domstolen om grundene til, at de ønsker at få lejlighed til at udtale sig for Domstolen. Denne begrundelse — som ikke må forveksles med et skriftligt indlæg eller skriftlige bemærkninger og ikke bør overstige tre sider — skal være støttet på en konkret vurdering af nytten for den pågældende part af, at der afholdes mundtlig forhandling, og angive de elementer i sagens akter eller i argumentationen, som parten finder det nødvendigt at udbygge eller imødegå mere udførligt under dette retsmøde. En begrundelse af generel karakter, som eksempelvis henviser til sagens betydning eller betydningen af de spørgsmål, som Domstolen skal træffe afgørelse om, er ikke i sig selv tilstrækkelig.
180.

Den hovedpart, som ønsker at udtale sig mundtligt i et retsmøde, skal inden for en frist på tre uger efter, at det er forkyndt for parterne, at retsforhandlingernes skriftlige del er afsluttet, fremsætte en begrundet anmodning herom. Denne anmodning — der ikke må forveksles med et indlæg eller skriftlige bemærkninger, og som ikke må fylde mere end tre sider — skal være støttet på en konkret vurdering af nytten for den pågældende part af, at der afholdes et sådant retsmøde, og angive de elementer i sagsakterne eller i argumentationen, som parten finder det nødvendigt at udbygge eller imødegå mere udførligt i et retsmøde. Med henblik på en bedre ledelse af forhandlingerne i retsmødet er det ønskværdigt, at begrundelsen ikke fremstår af generel karakter, idet den f.eks. begrænser sig til at henvise til sagens vigtighed.
De tre institutioner enes om at samarbejde om at ajourføre og forenkle lovgivning samt at undgå overregulering og administrative byrder for borgere, myndigheder og virksomheder, herunder SMV'er, og samtidig sikre, at lovgivningens mål opfyldes. I den forbindelse enes de tre institutioner om at udveksle synspunkter om dette spørgsmål inden færdiggørelsen af Kommissionens arbejdsprogram.

Som et bidrag til programmet for målrettet og effektiv regulering (REFIT) påtager Kommissionen sig årligt at fremlægge en oversigt, herunder en årlig undersøgelse af byrden, over resultaterne af Unionens bestræbelser på at forenkle lovgivningen samt på at undgå overregulering og mindske den administrative byrde.

På grundlag af institutionernes konsekvensanalyser og evalueringsarbejde og input fra medlemsstater og interessenter samt under hensyntagen til EU-lovgivningens omkostninger og fordele vil Kommissionen om muligt kvantificere mindskelsen af regelbyrden eller individuelle forslags eller retsakters besparelsespotentiale.

Kommissionen vil også vurdere, om det er gennemførligt at opstille mål i REFIT med henblik på mindskelse af byrden i specifikke sektorer.
7)

Punkt 114 affattes således: »114. I direkte søgsmål som omhandlet i procesreglementets artikel 1 fastsættes det maksimale antal sider i indlæggene (*) på følgende måde. I andre direkte søgsmål end dem, der anlægges i henhold til artikel 270 TEUF: — 50 sider for stævningen og for svarskriftet — 25 sider for replikken og for duplikken — 20 sider for en formalitetsindsigelse og for skriftlige bemærkninger til denne indsigelse — 20 sider for et interventionsindlæg og 15 sider for skriftlige bemærkninger til dette indlæg. I direkte søgsmål anlagt i henhold til artikel 270 TEUF: — 30 sider for stævningen og for svarskriftet — 15 sider for replikken og for duplikken — 10 sider for en formalitetsindsigelse og for skriftlige bemærkninger til denne indsigelse — 10 sider for et interventionsindlæg og 5 sider for skriftlige bemærkninger til dette indlæg. (*) Teksten skal fremstå i overensstemmelse med forskrifterne i punkt 96, litra c), i de foreliggende praktiske gennemførelsesbestemmelser.«"
DA Den Europæiske Unions Tidende L 217/72

ÆNDRING AF RETTENS PROCESREGLEMENT

RETTEN HAR —

under henvisning til traktaten om Den Europæiske Unions funktionsmåde, særlig artikel 254, stk. 5,

under henvisning til traktaten om oprettelse af Det Europæiske Atomenergifællesskab, særlig artikel 106A, stk. 1,

under henvisning til protokollen vedrørende statutten for Den Europæiske Unions Domstol, særlig artikel 63,

under henvisning til, at de fortrolige oplysninger eller dokumenter, der er relevante for sagens afgørelse, som er blevet fremlagt i henhold til artikel 105 i Rettens procesreglement, og som ikke er blevet returneret under sagens behandling, bør stilles til rådighed for Domstolen, således at denne fuldt ud kan udøve sine beføjelser som appelinstans i tilfælde af appel af en afgørelse fra Retten, hvormed en sag, hvorunder den særlige ordning i artikel 105 er blevet anvendt, afsluttes,

under henvisning til, at disse oplysninger eller dokumenter omvendt bør returneres til den hovedpart, som har fremlagt dem, såfremt der ikke er iværksat nogen appel til prøvelse af Rettens afgørelse inden for den frist, som er fastsat i protokollen vedrørende statutten for Den Europæiske Unions Domstol,

idet Rettens procesreglement som følge heraf bør ændres,

med Domstolens tiltrædelse,

med Rådets godkendelse meddelt den 6. juli 2016 —

VEDTAGET FØLGENDE ÆNDRING AF SIT PROCESREGLEMENT:

Artikel 1

Artikel 105, stk. 10, i Rettens procesreglement (1) affattes således:

»10. De i stk. 5 nævnte oplysninger eller dokumenter, der ikke er blevet trukket tilbage i medfør af stk. 7 af den hovedpart, som har fremlagt dem, bliver returneret til den berørte part ved udløbet af den frist, der er omhandlet i statuttens artikel 56, stk. 1, medmindre der inden for denne frist er blevet iværksat en appel til prøvelse af Rettens afgørelse. Når en sådan appel er blevet iværksat, stilles de ovenfor nævnte oplysninger eller dokumenter til rådighed for Domstolen på de betingelser, som er fastsat i den i stk. 11 omhandlede afgørelse.«

Artikel 2

Denne ændring af procesreglementet, som har retsgyldighed på de sprog, der er nævnt i reglementets artikel 44, offentliggøres i Den Europæiske Unions Tidende og træder i kraft på dagen for offentliggørelsen heraf.

Udfærdiget i Luxembourg, den 13. juli 2016. E. COULON Justitssekretær M. JAEGER Præsident

(1) EUT L 105 af 23.4.2015, s. 1.
DA Den Europæiske Unions Tidende L 217/71

ÆNDRING AF RETTENS PROCESREGLEMENT

RETTEN HAR —

under henvisning til traktaten om Den Europæiske Unions funktionsmåde, særlig artikel 254, stk. 5,

under henvisning til traktaten om oprettelse af Det Europæiske Atomenergifællesskab, særlig artikel 106A, stk. 1,

under henvisning til protokollen vedrørende statutten for Den Europæiske Unions Domstol, særlig artikel 63,

ud fra den betragtning, at Europa-Parlamentets og Rådets forordning (EU) 2015/2424 af 16. december 2015 om ændring af Rådets forordning (EF) nr. 207/2009 om EF-varemærker og Kommissionens forordning (EF) nr. 2868/95 om gennemførelsesbestemmelser til Rådets forordning (EF) nr. 40/94 om EF-varemærker og om ophævelse af Kommissionens forordning (EF) nr. 2869/95 om de gebyrer, der skal betales til Harmoniseringskontoret for det indre marked (varemærker og mønstre) (1), ændrer navnet på Kontoret for Harmonisering i det Indre Marked (Varemærker og Design), og at procesreglementet som følge heraf bør ændres for heri at indføre henvisningen til Den Europæiske Unions Kontor for Intellektuel Ejendomsret,

med Domstolens tiltrædelse,

med Rådets godkendelse meddelt den 6. juli 2016 —

VEDTAGET FØLGENDE ÆNDRING AF SIT PROCESREGLEMENT:

Artikel 1

I artikel 1, stk. 2, litra g), i Rettens procesreglement (2) erstattes henvisningen til »Kontoret for Harmonisering i det Indre Marked (Varemærker og Design)« med en henvisning til »Den Europæiske Unions Kontor for Intellektuel Ejendomsret«.

Artikel 2

Denne ændring af procesreglementet, som har retsgyldighed på de sprog, der er nævnt i reglementets artikel 44, offentliggøres i Den Europæiske Unions Tidende og træder i kraft på dagen for offentliggørelsen heraf.

Udfærdiget i Luxembourg, den 13. juli 2016. E. COULON Justitssekretær M. JAEGER Præsident

(1) EUT L 341 af 24.12.2015, s. 21.

(2) Rettens procesreglement (EUT L 105 af 23.4.2015, s. 1).
ÆNDRINGER AF RETTENS PROCESREGLEMENT

RETTEN HAR

under henvisning til traktaten om Den Europæiske Unions funktionsmåde, særlig artikel 254, stk. 5,

under henvisning til traktaten om oprettelse af Det Europæiske Atomenergifællesskab, særlig artikel 106A, stk. 1,

under henvisning til protokollen vedrørende statutten for Den Europæiske Unions Domstol, særlig artikel 63,

i betragtning af, at gennemførelsen af den reform af Den Europæiske Unions Domstols retslige opbygning, der følger af Europa-Parlamentets og Rådets forordning (EU, Euratom) 2015/2422 af 16. december 2015 om ændring af protokol nr. 3 vedrørende statutten for Den Europæiske Unions Domstol (1) og Europa-Parlamentets og Rådets forordning (EU, Euratom) 2016/1192 af 6. juli 2016 om overførsel til Retten af kompetencen til som første instans at afgøre tvister mellem Den Europæiske Union og dens ansatte (2), gør det nødvendigt at tilpasse de procedureregler, der fastsætter rammerne for udøvelsen af Rettens vicepræsidents opgaver,

med Domstolens tiltrædelse,

med Rådets godkendelse af 16. juli 2018,

VEDTAGET FØLGENDE ÆNDRINGER AF SIT PROCESREGLEMENT:

Artikel 1 Rettens procesreglement af 4. marts 2015 (3) ændres således: 1) I artikel 3, stk. 3, udgår sætningsleddet », vicepræsidenten«. 2) I artikel 28, stk. 2, tilføjes ordene »Rettens vicepræsident« efter sætningsleddet »Den afdeling, som behandler sagen,«.

Artikel 2 Disse ændringer af procesreglementet, som har retsgyldighed på de sprog, der er nævnt i reglementets artikel 44, offentliggøres i Den Europæiske Unions Tidende og træder i kraft den første dag i måneden efter offentliggørelsen.

Udfærdiget i Luxembourg, den 31. juli 2018. E. COULON Justitssekretær M. JAEGER Præsident

(1) EUT L 341 af 24.12.2015, s. 14.

(2) EUT L 200 af 26.7.2016, s. 137.

(3) EUT L 105 af 23.4.2015, s. 1.
4)

Efter artikel 56 indsættes en ny afdeling, der indeholder en ny artikel 56a: »Anden afdeling bis Om kommunikation med parternes repræsentanter via e-Curia Artikel 56a e-Curia 1. Ethvert procesdokument indleveres, og enhver forkyndelse foretages via e-Curia, jf. dog de tilfælde, der er omhandlet i artikel 57, stk. 2, artikel 72, stk. 4, artikel 80, stk. 1, artikel 105, stk. 1 og 2, artikel 147, stk. 6, artikel 148, stk. 9, og artikel 178, stk. 2 og 3. 2. Fremgangsmåden for indlevering og forkyndelse af et procesdokument via e-Curia fastsættes i en afgørelse, der vedtages af Retten. Denne afgørelse offentliggøres i Den Europæiske Unions Tidende. 3. Brugen af e-Curia forudsætter åbning af en adgangskonto under de betingelser, der er fastsat i den i stk. 2 omhandlede afgørelse. 4. Såfremt et procesdokument indleveres via e-Curia, inden den fornødne dokumentation til godkendelse af adgangskontoen er blevet fremlagt, skal denne dokumentation fremsendes i papirform til Rettens Justitskontor inden for ti dage efter indleveringen af procesdokumentet. Denne frist kan ikke forlænges, og artikel 60 finder ikke anvendelse. Er dokumentationen ikke modtaget inden for den fastsatte frist, afviser Retten det procesdokument, der er indleveret via e-Curia. 5. Når det viser sig, at det er teknisk umuligt at anvende e-Curia, kan et procesdokument indleveres eller forkyndes ved ethvert hensigtsmæssigt middel, der er tilgængeligt, dog med forbehold af statuttens artikel 45, stk. 2. Den fremgangsmåde, som skal følges i et sådant tilfælde, fremgår nærmere af den i stk. 2 omhandlede afgørelse.«